

**การประเมินความเสี่ยงเพื่อป้องกันการทุจริต ประจำปี 2562**

การวิเคราะห์ความเสี่ยงเกี่ยวกับการปฏิบัติงานที่อาจเกิดประโยชน์ทับซ้อน สามารถจำแนกระดับความเสี่ยงออกเป็น 4 ระดับ สูงมาก สูง ปานกลาง ต่ำ และสามารถสรุปข้อมูลการวิเคราะห์ความเสี่ยงเกี่ยวกับการปฏิบัติงานที่อาจเกิดประโยชน์ทับซ้อนขององค์การบริหารส่วนตำบลสองแพรก ประจำปีงบประมาณ พ.ศ.2562 ได้ดังนี้

|  |  |  |  |  |  |
| --- | --- | --- | --- | --- | --- |
| **ประเด็นความเสี่ยง** | **รายละเอียด** | **โอกาสเกิด** | **ผลกระทบ** | **ค่าความเสี่ยง** | **การป้องกันและควบคุม** |
| 1.การจัดซื้อจัดจ้าง | ผู้ปฏิบัติงานด้านจัดซื้อจัดจ้างเลือกซื้อร้านที่ตนเองสนิทหรือเป็นญาติหรือร้านที่ตนเองคุยได้ง่าย | 3 | 4 | 12 | -ปรับเปลี่ยนร้านค้าในการจัดซื้อจัดจ้าง-เข้มงวดในการตรวจสอบรับพัสดุหรือการจ้าง |
| 2.การบริหารงานบุคคล | การรับสมัครเลือกบุคคลเป็นพนักงานจ้าง ไม่เป็นธรรม และโปร่งใส หรือมีบุคคลที่เป็นเครือญาติหรือบุคคลที่ตนเองได้รับผลประโยชน์เข้าปฏิบัติงาน | 3 | 4 | 12 | ดำเนินการประกาศเผยแพร่การรับสมัครและดำเนินการคัดเลือกอย่างเป็นธรรมโดยการแต่งตั้งคณะกรรมการแต่ละด้าน อย่างโปร่งใสและตรวจสอบได้ |
| 3.การนำทรัพย์สินส่วนราชการไปใช้ประโยชน์ | การนำทรัพย์สินของทางราชการไปใช้โดยไม่ได้ขออนุญาต เช่นอุปกรณ์สำนักงาน รถ อื่นๆ | 4 | 4 | 16 | ดำเนินการจัดทำทะเบียนคุมการใช้งานและการเบิกจ่ายอย่างเคร่งครัด โดยต้องได้รับการพิจารณา อนุญาต ก่อนนำทรัพย์สินราชการไปใช้ภายนอก |